CELEX: 32005R1101
Language: sk
Date: 2005-07-13
Title: Nariadenie Komisie (ES) č. 1101/2005 z 13. júla 2005, ktorým sa stanovuje výška pomoci na hospodársky rok 2005/2006 pre hrušky určené na spracovanie

14.7.2005   
            
            
               SK
            
            
               Úradný vestník Európskej únie
            
            
               L 183/64
            
         
      NARIADENIE KOMISIE (ES) č. 1101/2005
   z 13. júla 2005,
   ktorým sa stanovuje výška pomoci na hospodársky rok 2005/2006 pre hrušky určené na spracovanie
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu s výrobkami zo spracovaného ovocia a zeleniny (1), najmä na jeho článok 6 ods. 1,
   keďže:
   
               (1)
            
            
               Článok 3 ods. 3 písm. c) nariadenia Komisie (ES) č. 1535/2003 z 29. augusta 2003, ktorým sa ustanovujú podrobné pravidlá na uplatňovanie nariadenia Rady (ES) č. 2201/96 o systéme pomoci pre výrobky z ovocia a zeleniny (2), stanovuje, že Komisia uverejní najneskôr 15. júna výšku finančnej pomoci uplatniteľnej na hrušky určené na spracovanie.
            
         
               (2)
            
            
               Priemerné množstvá spracovaných hrušiek počas posledných troch hospodárskych rokov v rámci programu pomoci sú vyššie o 11 946 ton, ako je prahová hodnota Spoločenstva.
            
         
               (3)
            
            
               Pre členské štáty, ktoré presiahli prahovú hodnotu spracovaného množstva, musí byť preto výška pomoci pre hrušky určené na spracovanie v hospodárskom roku 2005/2006 upravená vzhľadom na množstvo stanovené v článku 4 ods. 2 nariadenia (ES) č. 2201/96, v súlade s článkom 5 ods. 2 uvedeného nariadenia.
            
         
               (4)
            
            
               Opatrenia uvedené v tomto nariadení sú v súlade so stanoviskom Riadiaceho výboru pre výrobky zo spracovaného ovocia a zeleniny,
            
         PRIJALA TOTO NARIADENIE:
   Článok 1
   Podľa článku 2 nariadenia (ES) č. 2201/96 je na hospodársky rok 2005/2006 stanovená výška pomoci pre hrušky:
   
               —
            
            
               161,70 EUR na tonu v Českej republike,
            
         
               —
            
            
               155,23 EUR na tonu v Grécku,
            
         
               —
            
            
               157,59 EUR na tonu v Španielsku,
            
         
               —
            
            
               161,70 EUR na tonu vo Francúzsku,
            
         
               —
            
            
               124,58 EUR na tonu v Taliansku,
            
         
               —
            
            
               161,70 EUR na tonu v Maďarsku,
            
         
               —
            
            
               159,09 EUR na tonu v Holandsku,
            
         
               —
            
            
               161,70 EUR na tonu v Rakúsku,
            
         
               —
            
            
               161,70 EUR na tonu v Portugalsku.
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. júla 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 297, 21.11.1996, s. 29. Nariadenie naposledy zmenené a doplnené nariadením Komisie (ES) č. 386/2004 (Ú. v. EÚ L 64, 2.3.2004, s. 25).
   
      (2)  Ú. v. EÚ L 218, 30.8.2003, s. 14. Nariadenie naposledy zmenené a doplnené nariadením (ES) č. 180/2005 (Ú. v. ES L 30, 3.2.2005, s. 7).